open-index/open-wikipedia-markdown huggingface dataset:
Αρκάντιους Μάλας

Ο **Αρκάντιους Μάλαρτζ** (*Arkadiusz Malarz*, 19 Ιουνίου 1980) είναι Πολωνός ποδοσφαιριστής.

## Βιογραφία
Γεννήθηκε στις 19 Ιουνίου του 1980 στην πόλη Πούλτουσκ της Πολωνίας. Αγωνίστηκε σε διάφορες ομάδες της πατρίδας του (με πιο γνωστές την Πολόνια Βαρσοβίας και την Λέχ Πόζναν) πριν έρθει στην Ελλάδα για να αγωνιστεί για λογαριασμό της Ξάνθης τον χειμώνα του 2005. Μετά από 1 1/2 χρόνο στην ακριτική ομάδα, υπέγραψε συμβόλαιο συνεργασίας με τον Παναθηναϊκό μέχρι το καλοκαίρι του 2008, οπότε και δόθηκε με τημ μορφή δανεισμού στην ομάδα του ΟΦΗ.Το 2009 πήρε μεταγραφή από τον Παναθηναϊκό στην Α.Ε. Λάρισα υπογράφοντας τριετές συμβόλαιο συνεργασίας. Όμως το Νοέμβριο του 2010 η συνεργασία του με την θεσσαλική ομάδα λύθηκε κοινή συναινέσει. Άμεσα υπέγραψε συμβόλαιο συνεργασίας με την ΑΕΛ Λεμεσού, αργότερα για λίγο με την Παναχαϊκή και τον Ιούνιο 2012 με τον Εθνικό Άχνας.

## Διακρίσεις
Την περίοδο 2006-07 αναδείχθηκε κορυφαίος τερματοφύλακας του ελληνικού πρωταθλήματος, μετά από ψηφοφορία του ΠΣΑΠ για τους κορυφαίους της σεζόν 2006-07. http://www.ethnos.gr/ethnosport/article.asp?catid=8356&subid=2&pubid=656995http://www.inout.gr/archive/index.php/t-17689.htmlhttp://www.sentragoal.com.cy/article.asp?catid=19173&subid=2&pubid=75864657.

Με τη φανέλα της Λέγκιας Βαρσοβίας κατέκτησε τρία πρωταθλήματα (2016, 2017, 2018) και τρία κύπελλα Πολωνίας (2015, 2016, 2018). Με την Μπέλτσατοφ κέρδισε το πρωτάθλημα β' Πολωνίας και παράλληλα και την άνοδο στην Α' Πολωνίας, το 2014. Την περίοδο 2006-07 αναδείχθηκε κορυφαίος τερματοφύλακας του ελληνικού πρωταθλήματος, μετά από ψηφοφορία του ΠΣΑΠ για τους κορυφαίους της σεζόν 2006-07. Τη σεζόν 2017-18 ανακηρύχθηκε τερματοφύλακας της χρονιάς για το πολωνικό πρωτάθλημα με τη φανέλα της Λέγκια Βαρσοβίας.

## Παραπομπές


## Εξωτερικοί συνδέσεις
* Αρκάντιους Μάλαρτζ στο 90minut.πλ 
* Αφιέρωμα στον Αρκάντιους Μάλαρτζ 

Κατηγορία:Πολωνοί ποδοσφαιριστές
Κατηγορία:Ποδοσφαιριστές Α.Ο. Ξάνθη
Κατηγορία:Ποδοσφαιριστές Παναθηναϊκού
Κατηγορία:Ποδοσφαιριστές ΟΦΗ
Κατηγορία:Ποδοσφαιριστές Α.Ε. Λάρισας
Κατηγορία:Ποδοσφαιριστές ΑΕΛ Λεμεσού
Κατηγορία:Τερματοφύλακες ποδοσφαιριστές
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Αμίκα Βρόνκι
Κατηγορία:Ποδοσφαιριστές Γκβάρντια Βαρσοβίας
Κατηγορία:Ποδοσφαιριστές Πολόνια Βαρσοβίας
Κατηγορία:Ποδοσφαιριστές Σβιτ Νόβι Ντβορ Μαζοβιέτσκι
Κατηγορία:Ποδοσφαιριστές Εκστρακλάσα
Κατηγορία:Ποδοσφαιριστές ΓΚΣ Μπελχάτοφ
Κατηγορία:Ποδοσφαιριστές Λέγκια Βαρσοβίας
Κατηγορία:Ποδοσφαιριστές Α΄ κατηγορίας Κύπρου
Κατηγορία:Πολωνοί ποδοσφαιριστές στο εξωτερικό
Ημεραίος πλους

Η αρχαία ελληνική έκφραση **Ημεραίος πλους** μπορεί γραμματολογικά να σημαίνει ο πλους που συντελείται κατά την ημέρα, πλην όμως στην αρχαία Ελλάδα αποτελούσε την συνήθη κατά θάλασσα μονάδα μέτρησης μήκους για μεγάλες αποστάσεις πλού.

Η μονάδα αυτή ήταν ισοδύναμη με 600 στάδια (κατά Θουκυδίδη), προς 500 κατά Σκύλακα Καρυανδέα, κατά τι περισσότερο των 500 κατά Αρριανό, Θεόφιλο και Πτολεμαίο, ή και "οργυών επτακισμυρίων" κατά Ηρόδοτο (δηλαδή περίπου 700 στάδια). Έτσι ο μέσος όρος του κατά στάδια ισοδύναμου του ημερήσιου πλού ήταν 560 που αντιστοιχούν σε ωριαία ταχύτητα 4,5 κόμβων, όση δηλαδή και η ταχύτητα των φορτηγών πλοίων κατά τον Μεσαίωνα, δηλαδή μιάμιση περίπου λεύγα, που στο εικοσαπλάσιο, αντιστοιχούσε σε μια μοίρα του γεωγραφικού πλάτους.

Σε αμοιβαία συνάρτηση της αρχαίας αυτής ναυτικής μονάδας μέτρησης ήταν και οι αρχαίες επίσης μονάδες νυχθήμερος πλούς και ακόμη προαριστίδιος πλους.

Κατηγορία:Ναυτική ιστορία
Κατηγορία:Αρχαίες μονάδες μέτρησης
Κατηγορία:Αρχαίος βίος
Χαμένα όνειρα (ταινία 2006)

To ***Nuovomondo*** (ελλ. τίτλος ***Χαμένα όνειρα***) είναι μια δραματική ταινία Ιταλικής παραγωγής του 2006. Η ταινία αφηγείται την ιστορία μιας οικογένειας που μεταναστεύει στις αρχές του 20ου αιώνα από την Ιταλία στην Αμερική. Το σενάριο και τη σκηνοθεσία υπογράφει ο Εμανουέλε Κριαλέζε.

Η ταινία έκανε πρεμιέρα στο Φεστιβάλ της Βενετίας, στις 8 Σεπτεμβρίου του 2006, και απέσπασε θετικές κριτικές και επτά (7) υποψηφιότητες (κέρδισε έξι (6) βραβεία). Αξιοσημείωτη είναι η χρήση του ήχου αλλά και η οπτική σύνθεση του σκηνοθέτη, καθως και η αποφυγή απεικόνισης στερεότυπων που εμφανίζονται σε ταινίες με παρόμοια θεματολογία (π.χ το Άγαλμα της ελευθερίας).

## Πλοκή
Στις αρχές του 20ου αιώνα, η φτωχή οικογένεια Μανκούζο, από τη Σικελία, αποφασίζει να μεταναστεύσει στην Αμερική. Ονειρεύονται τη γη της επαγγελίας όπου τα λαχανικά είναι τεράστια, το γάλα κυλάει σε ποτάμια και το χρυσάφι πέφτει από τον ουρανό. Στο πλοίο μια όμορφη Βρετανίδα, η Λούσι, τραβάει τα βλέμματα των αντρών, αλλά επιλέγει να παντρευτεί το Σαλβατόρε Μανκούζο για να εξασφαλίσει την παραμονή στην Αμερική. Εκείνος συμφωνεί αν και ξέρει πως δεν υπάρχει αγάπη, αλλά βαθιά μέσα του πιστεύει ότι υπάρχει ελπίδα...

## Παραπομπές


## Εξωτερικοί σύνδεσμοι
* Επίσημη Ιστοσελίδα (αγγλικά)
* Επίσημη Ιστοσελίδα (γαλλικά)
* Η ταινία στην IMDb

Κατηγορία:Ιταλικές ταινίες της δεκαετίας 2000
Κατηγορία:Ταινίες του 2007
Κατηγορία:Ιταλικές δραματικές ταινίες
Κατηγορία:Ιταλόφωνες ταινίες
Χεντάι

**Χεντάι** (ιαπωνικά: 変態 ή へんたい) είναι ιαπωνική λέξη που μπορεί να μεταφραστεί σαν "αλλαγή μορφής", "ανωμαλία" ή "μεταμόρφωση". Στην αργκό σημαίνει "το διεστραμμένο" (σεξουαλικά) και χρησιμοποιείται τόσο στην Ιαπωνία όσο και σε πολλές άλλες χώρες αναφορικά με ανιμέ, μάνγκα και βιντεοπαιχνίδια με σεξουαλικό ή πορνογραφικό περιεχόμενο. Ο όρος "χεντάι" (hentai) επίσης χρησιμοποιείται (έξω από την Ιαπωνία) για να αναφερθεί γενικά σε πορνογραφικά κόμικς που δεν είναι απαραίτητα ανιμέ ή μάνγκα. Αυτή είναι συχνότερα η περίπτωση εάν το εν λόγω κόμικ είναι μια μίμηση προϋπάρχοντος κόμικ ή ενός χαρακτήρα (π.χ. πορνογραφικό κόμικ της πριγκίπισσας Γιασμήν).
 
thumb|right|250px|Το όνειρο της γυναίκας του ψαρά, ξυλογραφία 19<sup>ου</sup> αιώνα
Σε αντίθεση με τη φωτογραφική πορνογραφία, το χεντάι επιτρέπει πλήρη χρήση της φαντασίας σε αδύνατες ή και κοινωνικά απαράδεκτες σκηνές. Επίσης, πολλές φορές οι χαρακτήρες είναι φανταστικά πλάσματα με έντονες διαστροφές ή υπερφυσικά σεξουαλικά χαρίσματα.

## Κατηγορίες Χεντάι

Υπάρχουν δύο κύριες κατηγορίες χεντάι, ετεροφυλοφιλικού και ομοφυλοφιλικού τύπου. Η δεύτερη ομάδα μπορεί να διαχωριστεί περαιτέρω σε γιαόι (αρσενική ομοφυλοφιλία) και γιούρι (λεσβιακή ομοφυλοφιλία).
 
Δευτερεύουσες κατηγορίες είναι:
* *Μπακουνγιούου*, Γυναίκες με μεγάλα στήθη (κυριολεκτικά "ανατιναζόμενα στήθη").
* *BDSM*, σαδομαζοχισμός κάθε τύπου. 
* *Μπουκκάκε*, ένας μεγάλος αριθμός ανδρών (σπανιότερα γυναικών) που εκσπερματώνουν πάνω σε μια γυναίκα.
* *Αχεγκάο* δηλαδή "τρελός έρωτας" συνήθως με γλώσσες έξω ή ματιά να γυρίζουν.
* *Catgirl* (ή "nekos", γάτα στα ιαπωνικά) γατόμορφες γυναίκες.
* Κοπρολαγνεία και ουρολαγνεία.
*Σεξ με παραμορφωμένα άτομα.
* *Έκτσι*, απλώς γυμνές ή ερωτικά ντυμένες γυναίκες.
* *Φουτανάρι*, γυναίκες με ανδρικά σεξουαλικά όργανα ή με πέος αντί για κλειτορίδα (συνήθως αυτά τα επιπλέον όργανα είναι τεράστια). 
* *Γκούρο*, βίαιη σεξουαλικότητα, μερικές φορές με ακρωτηριασμούς. 
* Αιμομιξία.
* *Lolicon*, παιδεραστικός έρωτα με μικρά κορίτσια ή μεταξύ μικρών κοριτσιών, ετεροφυλοφιλικός ή λεσβιακός.
* *Shotacon*, όπως το *Lolicon* αλλά με αγόρια, συνήθως ομοφυλοφιλικό με άλλα αγόρια, σπανιότερα με ενήλικες γυναίκες.
* Με έγκυους γυναίκες.
*Ερωτικός θηλασμός.
* Όντα φανταστικά ή αληθινά με πλοκάμια (τέρατα, εξωγήινοι, ζώα κλπ) που τα χρησιμοποιούν για να κάνουν έρωτα ή να βιάσουν κορίτσια (πιο σπάνια άνδρες).

## Δείτε επίσης
* Anime
* Manga

## Εξωτερικοί σύνδεσμοι
* (en) Hentai: Past and Present Χεντάι: παρελθόν και παρόν 
* (en) The "hentai" thread
* (en) "H" δεν σημαίνει '"χεντάι"

Κατηγορία:Πορνογραφία
Κατηγορία:Ορολογία anime και manga
Τζούλιους Τσεν

Ο **Τζούλιους Τσεν** (陳仲民, *Chén Zhòngmín - Julius Chan*, 29 Αυγούστου 1939 – 30 Ιανουαρίου 2025) ήταν πολιτικός από την Παπούα Νέα Γουινέα και πρώην πρωθυπουργός της το 1980–1982 και 1994–1997.

## Προφίλ
Γεννήθηκε στις 29 Αυγούστου 1939 στο *Taishan* της Κίνας. Βρέθηκε στην Παπούα πριν την ανεξαρτησία της, ασκώντας το εμπόριο, και ήταν αντιπρόσωπος της επαρχίας Namatanai στην Εθνική Συνέλευση το 1976, 1985, 1992 και 1994. Έχει διατελέσει ακόμα Υπουργός των Οικονομικών δύο φορές, το 1972-1977 και 1992-1994, Υπουργός Βιομηχανίας το 1976, Εξωτερικών και Εμπορίου το 1994.

Ήταν νυμφευμένος με τη Λαίδη Στέλλα Τσαν, με την οποία απέκτησε 4 παιδιά.

Απεβίωσε στις 30 Ιανουαρίου 2025, σε ηλικία 85 ετών.

## Πρωθυπουργίες
Έγινε για πρώτη φορά πρωθυπουργός στις 11 Μαρτίου του 1980, διαδεχόμενος τον πρώτο πρωθυπουργό στην ιστορία της ανεξάρτητης χώρας, Μάικλ Σομάρε. Υπηρέτησε στο αξίωμα ως τις 2 Αυγούστου του 1982, οπότε έγινε ξανά πρωθυπουργός ο Σομάρε.

Τον Αύγουστο του 1994 ανέτρεψε τον πρωθυπουργό Πάιας Γουίνγκτι και ανέλαβε πρωθυπουργός και υπουργός αρμόδιος για την εθνική ασφάλεια και για την οικονομική διαχείριση. Το 1997 η κυβέρνησή του σύναψε συμβόλαιο με την οργάνωση μισθοφόρων *Sandline International*, με σκοπό να πολεμήσει τους αυτονομιστές στο νησί Μπουγκαινβίλ. Το σκάνδαλο πυροδότησε λαϊκές κινητοποιήσεις και ο - απλήρωτος -εθνικός στρατός έκανε ανταρσία, που διήρκεσε 10 ημέρες. Στις 25 Μαρτίου του 1997, έπειτα από την έναρξη έρευνας για το θέμα και τη συνακόλουθη παραίτηση 5 υπουργών, το Κοινοβούλιο έδωσε ψήφο εμπιστοσύνης στην κυβέρνηση του Χαν, (με διαφορά ψήφων 59-38 πέρασε η πρόταση μομφής). Ωστόσο, την επομένη ημέρα, ο Χαν και δύο υπουργοί του επέλεξαν να παραιτηθούν και προσωρινός πρωθυπουργός ανέλαβε ο Τζον Γκιχένο, μια μέρα μετά. Λίγο πριν τη διεξαγωγή των γενικών εκλογών, ο Χαν έγινε πάλι πρωθυπουργός, στις 2 Ιουνίου του 1997. Στις εκλογές του 1997 ο Χαν ηττήθηκε και τον διαδέχθηκε στην πρωθυπουργία ο Μπιλ Σκέιτ, στις 22 Ιουλίου του 1997. Ο Χαν παρέμεινε εκτός κοινοβουλίου μέχρι την απόκτηση μιας έδρας.

Μετά τις εκλογές και στη διάρκεια διαπραγματεύσεων για σχηματισμό κυβέρνησης, ορίστηκε υποψήφιος για το αξίωμα του πρωθυπουργού , με την υποστήριξη του Μεκέρε Μοράουτα και Μπαρτ Φιλίμον, ως εναλλακτική πρόταση στο Κόμμα Εθνικού Συνασπισμού, το οποίο φαινόταν να το διοικεί ξανά ο Σομάρε. Ο πρόεδρος του Κοινοβουλίου Τζέφρι Νέιπ αρνήθηκε να δεχτεί την υποψηφιότητα του Χαν για την πρωθυπουργία και στις 13 Αυγούστου ο Σομάρε κέρδισε την πρωθυπουργία χωρίς αντίπαλο. Την ίδια στιγμή, 21 βουλευτές υποστήριξαν την Αντιπολίτευση του Χαν.

## Παραπομπές


Κατηγορία:Πρωθυπουργοί της Παπούα Νέας Γουινέας
Θέων ο Αλεξανδρεύς

:** Για άλλους Θέωνες (μερικοί από τους οποίους επίσης εργάσθηκαν στην Αλεξάνδρεια) δείτε το λήμμα [[Θέων]].*

Ο **Θέων ο Αλεξανδρεύς** (περ. 335 – περ. 405) ήταν Έλληνας λόγιος και μαθηματικός, που έζησε στην Αλεξάνδρεια της Αιγύπτου.

Ο Θέων υπήρξε ο τελευταίος διευθυντής της Βιβλιοθήκης της Αλεξάνδρειας πριν την καταστροφή της, καθώς και του «Μουσείου» (πανεπιστημίου) της (Λεξικό της Σούδας, όπου αναφέρεται ως σύγχρονος του Πάππου), μέχρι που και το δεύτερο έπαψε να λειτουργεί με διαταγή του Αυτοκράτορα Θεοδοσίου το 391. Ο Θέων ήταν ο πατέρας της περίφημης μαθηματικού και νεοπλατωνικής φιλοσόφου Υπατίας.

Το κορυφαίο επίτευγμα του Θέωνος μάλλον αποδείχθηκε η έκδοση από αυτόν των *[[Στοιχεία|Στοιχείων]]* του Ευκλείδη, περί το 364, από την οποία η ανθρωπότητα διδασκόταν Γεωμετρία επί 15 αιώνες, και ανατυπωνόταν μέχρι το 1814 &mdash; «παραμένει ακόμα ένα λαμπρό βοήθημα» κατά τη διατύπωση του Καρλ Σαγκάν. Ακόμα, ο Θέων συνέγραψε Αριθμητική και έγραψε ακόμα για τα «σημεία και εξετάσεις» των πτηνών, για την ανατολή του Σειρίου και για τις πλημμύρες του Νείλου.

Ωστόσο, ο κύριος όγκος της συνεισφοράς του Θέωνος αποτελείται από σχόλια πάνω σε σημαντικά έργα των συγγραφέων των ελληνιστικών χρόνων. Σε αυτά περιλαμβάνονται οι ευκλείδειες «συνομιλίες» (*«Συνουσίαι»*) και σχολιασμοί (*«Εξηγήσεις»*) του *«Προχείρου Κανόνος»*, του *«Μικρού αστρολάβου»* και της *«[[Αλμαγέστη]]ς»* του Πτολεμαίου, καθώς και του αστρονομικού ποιητή Αράτου. Σήμερα σώζεται το πρώτο βιβλίο από τα σχόλια στον Πτολεμαίο και αποσπάσματα από τα άλλα.

Στον Θέωνα αυτόν αποδίδονται, χωρίς μεγάλη βεβαιότητα, δύο επιγράμματα της Παλατινής Ανθολογίας (VII 292, IX 41).

## Παραπομπές

## Βιβλιογραφία και αναφορές
* Pierre Waltz: *Anthologie Grecque*, εκδ. «Les Belles Lettres», Παρίσι 1960, τόμος V, σελ.&nbsp;186
* G.J. Toomer: «Theon of Alexandria» στο *Dictionary of Scientific Biography*, τόμος 13, σσ. 321-325.
* *Νέα Ελληνική Εγκυκλοπαίδεια* «Χάρη Πάτση», τόμ. 13 (1971)

## Εξωτερικοί σύνδεσμοι
* Πληρέστερη «μαθηματική» βιογραφία

Κατηγορία:Αρχαίοι Έλληνες αστρονόμοι
Κατηγορία:Αρχαίοι Έλληνες μαθηματικοί
Κατηγορία:Παλατινή Ανθολογία
Κατηγορία:Ανθολογία του Πλανούδη
Κατηγορία:Έλληνες της Αιγύπτου
Κατηγορία:Αρχαίοι Αλεξανδρινοί
Κατηγορία:Βιβλιοθηκάριοι της Βιβλιοθήκης της Αλεξάνδρειας
Σινιγκάμι

**Σινιγκάμι** (, "θεός του θανάτου") είναι το ιαπωνικό όνομα των προσωποποιήσεων του θανάτου, ιδιαίτερα του Χάροντα με το δρεπάνι, που εισήχθη στην Ιαπωνία από την Ευρώπη κατά την περίοδο Meiji (1868 – 1912). Αυτή η εικόνα του θανάτου σύντομα υιοθετήθηκε από τους Ιάπωνες. Ο όρος Σινιγκάμι μπορεί να χρησιμοποιηθεί και πιο ελεύθερα για αναφορά σε οποιαδήποτε θεότητα του θανάτου. Πρόκειται ωστόσο για πρόσφατο όρο, που δεν αναφέρεται σε καμία θεότητα του Σίντο και σπάνια χρησιμοποιείται στις παραδοσιακές αφηγήσεις.  Θεωρείται όμως ότι υπάρχουν στοιχεία και από τους θεούς Ιζανάμι της πίστεως Σίντο κατά του "δοσίματος θανάτου" στους ανθρώπους (επιλεγμένη θανάτωση που "δίνεται" συνειδητά από θεό, συχνά όλοι οι θάνατοι θεωρούνται έργο κάποιου θεού).

Σήμερα σινιγκάμι εμφανίζονται συχνά σε Ιαπωνικά έργα φαντασίας. Οι χαρακτήρες αυτοί έχουν κυρίως το ρόλο ψυχοπομπού, μεταφέρουν δηλαδή ψυχές στον κόσμο των νεκρών. Συχνή είναι και η εμφάνισή τους σε σειρές anime και manga με χαρακτηριστικό παράδειγμα το Death Note.

Κατηγορία:Θάνατος
Κατηγορία:Θρησκεία στην Ιαπωνία
Κατηγορία:Ιαπωνική μυθολογία
Κατηγορία:Θεότητες του θανάτου
Καρατσάγεβο-Κιρκασία

Η **Δημοκρατία του Καρατσάγεβου-Κιρκασίας** (Ρωσική: Карача́ево-Черке́сская Респу́блика , Καρατσαϊκή-Μπαλκαρική: Къарачай-Черкес Республика , Καμπαρντινική: Къэрэшей-Шэрджэс Республикэ) ή το **Καρατσάγεβο-Κιρκασία** είναι διοικητικό διαμέρισμα της Ρωσικής Ομοσπονδίας. Υπάγεται στο Ομοσπονδιακό Διαμέρισμα Βορείου Καυκάσου και συνορεύει νοτιοδυτικά με τη Γεωργία. Πρωτεύουσά της είναι το Τσερκέσκ (129.069 κάτοικοι - απογραφή 2010). Στα εδάφη της βρίσκεται το όρος Ελμπρούς, με υψόμετρο 5.642 μ. 

Συνταγματικά η Δημοκρατία συνίσταται από τις εθνότητες των Καρατσαϊτών (38,5% του πληθυσμού) και των Κιρκασίων (11,3%), όμως και οι δύο μαζί αποτελούν μόλις το ήμισυ του πληθυσμού. Οι υπόλοιποι είναι Ρώσοι (33,6%) ή ανήκουν σε μικρότερες εθνότητες του Καυκάσου. 

Το Αυτόνομο Όμπλαστ Καρατσάγεβου-Κιρκασίας ιδρύθηκε στις 12 Ιανουαρίου 1922, στα πρώτα χρόνια της Σοβιετικής Ένωσης, μετά την επικράτηση της Οκτωβριανής Επανάστασης στον Καύκασο. Στις 26 Απριλίου 1926 διασπάστηκε στο Αυτόνομο Όμπλαστ Καρατσάγεβου και στο Εθνικό Όκρουγκ Κιρκασίας. Εξ αυτών το δεύτερο έλαβε καθεστώς αυτόνομου όμπλαστ στις 30 Απριλίου 1928. Το πρώτο καταργήθηκε το 1943 και ο λαός των Καρατσαϊτών, αφού κατηγορήθηκε για συνεργασία με τους Ναζί, εκτοπίστηκε στις Δημοκρατίες του Καζακστάν και του Ουζμπεκιστάν, ενώ το μεγαλύτερο μέρος των εδαφών του Καρατσάγεβου διαμοιράστηκε μεταξύ του Κράι Σταυρούπολης και της ΣΣΔ Γεωργίας. Στις 9 Ιανουαρίου 1957 επανιδρύθηκε το Αυτόνομο Όμπλαστ Καρατσάγεβου-Κιρκασίας. Το 1991 της παραχωρήθηκε το καθεστώς της Αυτόνομης Σοβιετικής Σοσιαλιστικής Δημοκρατίας υπαγομένης στη Ρωσική ΣΣΔ. Το προνομιακό καθεστώς της Δημοκρατίας κράτησε και μετά τη διάλυση της Σοβιετικής Ένωσης, στο πλαίσιο τώρα της Ρωσικής Ομοσπονδίας. 

## Παραπομπές


## Εξωτερικοί σύνδεσμοι
* 

Κατηγορία:Ομόσπονδες ενότητες της Ρωσίας
Ηρακλείδης

Με το όνομα **Ηρακλείδης** αναφέρονται πολλά πρόσωπα της αρχαιότητας αλλά και της ορθοδοξίας όπως στρατηγοί,  συγγραφείς, φιλόσοφοι και σοφιστές, αστρονόμοι, ιστορικοί, γραμματικοί, ιατροί και καλλιτέχνες σπουδαιότεροι των οποίων ήταν:

## Ιατροί
*Ηρακλείδης ο Ερυθραίος
*Ηρακλείδης ο Εφέσιος
*Ηρακλείδης ο Κώος
*Ηρακλείδης ο Ταραντίνος (ιατρός και φαρμακοποιός)

## Χριστιανισμός
* **Ηρακλείδης ο Βυζάντιος**, αγιογράφος από την Κωνσταντινούπολη, για τον οποίο είναι άγνωστη η ημερομηνία γέννησης, αλλά αναφέρεται ως ισάξιος με τους αρχαίους ζωγράφους Απελλή και Αγάθαρχο.
* Ηρακλείδης (άγιος)
* **Ηρακλείδης (μοναχός)**, μεγαλύτερος αδελφός του αγίου Γεωργίου Χοζεβίτη.

## Στρατηγοί - ναύαρχοι
*Ηρακλείδης ο Μύλασος
*Ηρακλείδης ο Ταραντίνος (στρατηγός)
*Ηρακλείδης του Αργαίου
*Ηρακλείδης (Συρακούσιος ναύαρχος)
*Ηρακλείδης (Συρακούσιος στρατηγός)
*Ηρακλείδης (γιος του Αγαθοκλή)

## Φιλόσοφοι - επιστήμονες
*Ηρακλείδης ο Κριτικός
*Ηρακλείδης ο Κυμαίος
*Ηρακλείδης ο Λέμβος
*Ηρακλείδης ο Λύκιος
***Ηρακλείδης ο Μαγνήσιος**, ιστοριογράφος ο οποίος συνέγραψε το έργο *"Μιθριδατικά"*.
*Ηρακλείδης ο Μιλήσιος
***Ηρακλείδης ο Οδεσσίτης** ή **Οδεσσεύς**, από την πόλη Οδεσσό του Εύξεινου Πόντου, ιστοριογράφος ο οποίος συνέγραψε το έργο *"Περί πατρίδος"*. 
*Ηρακλείδης ο Ποντικός (φιλόσοφος και αστρονόμος)
*Ηρακλείδης (Ποντικός ο νεότερος)

## Άλλοι
*Ηρακλείδης ο ζωγράφος
*Ηρακλείδης ο Σαλαμίνιος, αρχαίος Κύπριος ολυμπιονίκης.
*Ηρακλείδης, θησαυροφύλακας του Αντιόχου Δ' 

## Παραπομπές


Κατηγορία:Αποσαφηνίσεις ονομάτων
Κλεόστρατος ο Τενέδιος

Ο **Κλεόστρατος ο Τενέδιος** (περ. 520 π.Χ./548 π.Χ. – 432 π.Χ.) ήταν αρχαίος Έλληνας αστρονόμος.

## Βίος και έργο
Γεννήθηκε στην Τένεδο και ίσως ήταν σύγχρονος του Χαλδαίου αστρονόμου Naburimannu. Σύμφωνα με ορισμένους μελετητές, ο Κλεόστρατος εισήγαγε τον Ζωδιακό Κύκλο, αρχίζοντας με τον Κριό και τον Τοξότη. Ακόμα, θρυλείται ότι εισήγαγε στην Ελλάδα το ηλιακό ημερολόγιο από τους Βαβυλώνιους.

Ο Κενσορίνος (*De Die Natali*, 18) θεωρεί τον Κλεόστρατο τον πραγματικό εισηγητή της *οκταετηρίδος*, ενός κύκλου οκτώ ετών μετά τον οποίο οι σεληνιακοί μήνες επανέρχονταν στις ίδιες περίπου ημερομηνίες του ηλιακού έτους. Η οκταετηρίς συνήθως αποδίδεται στον Εύδοξο και ήταν σε χρήση πριν τον Κύκλο του Μέτωνος των 19 ετών. Ο Θεόφραστος (*De Sign. Pluv*., σ. 239, έκδοση του 1541) αναφέρει τον Κλεόστρατο ως μετεωρολογικό παρατηρητή, μαζί με τον Ματρικέτα τον Μηθύμνιο και τον Φαεινό τον Αθηναίο.

Ο Γάιος Ιούλιος Υγίνος (*Poetica Astronomica*, ii. 13) αναφέρει ότι ο Κλεόστρατος ήταν ο πρώτος που υπέδειξε τους δύο αστέρες στον Ηνίοχο που ήταν γνωστοί στους αρχαίους Έλληνες ως «αι έριφοι» και στους Ρωμαίους ως *Haedi*.

## Πηγές
* «Εισήγαγε ο Κλεόστρατος τον βαβυλωνιακό ζωδιακό στην Ελλάδα;» ''(Κατάλογος άρθρων)''

## Δείτε επίσης
* Ο κρατήρας Κλεόστρατος στη Σελήνη έχει ονομασθεί έτσι προς τιμή του.

## Εξωτερικοί σύνδεσμοι
* Κερκινέογλου Απόστολος, Διακεκριμένοι Τενέδιοι, Κλεόστρατος ο Τενέδιος, αστρονόμος 

Κατηγορία:Αρχαίοι Έλληνες αστρονόμοι
Κατηγορία:Αρχαίοι Έλληνες διδακτικοί ποιητές
Κατηγορία:Τένεδος
Ιδεόγραμμα

Ως **Ιδεόγραμμα** χαρακτηρίζεται οποιοδήποτε γραπτό σήμα που αναπαριστά μια ιδέα. Ιδεόγραμμα μπορεί να είναι είτε σημείο ή παράσταση που να μοιάζει ακόμα και με γράμμα χωρίς όμως να εκφράζει φθόγγο ή συλλαβή, αλλά κάποια ολόκληρη έννοια.
* Με ιδεογράμματα φέρονται οι πρώτες αρχαίες γραφές καλούμενες ιδεογραφικές γραφές.
* Ως σύγχρονα ιδεογράμματα σε παγκόσμια χρήση θεωρούνται επίσης τα σήματα τροχαίας, τα σήματα επικίνδυνων υλών - υλικών, τα σύμβολα ευπαθών φορτίων, τα ναυτιλιακά σήματα των πλοίων, χαρτογράφησης, ειδικών χώρων και τόπων, καθώς και άλλα παρεμφερή.
* Οι ψηφιακοί εικονοχαρακτήρες (emoticons) αποτελούν ιδεογράμματα σχηματισμένα από κοινούς τυπογραφικούς χαρακτήρες.
*: π.χ. :-)
* Τα emoji είναι τυποποιημένοι εικονοχαρακτήρες.
*: π.χ. ☺

## Εξωτερικοί σύνδεσμοι
* 

Κατηγορία:Συστήματα γραφής
Υγίνος

Το όνομα **Υγίνος** μπορεί να αναφέρεται στους:

* Γάιος Ιούλιος Υγίνος, Ρωμαίος γραμματικός
* Πάπας Υγίνος, Πάπας της Ρώμης (136-140) και άγιος, ελληνικής καταγωγής
* Hyginus Gromaticus, Ρωμαίος τοπογράφος
* Ψευδο-Υγίνος, συγγραφέας του *De Munitionibus Castrorum*, που αποδιδόταν παλαιότερα στον Hyginus Gromaticus
* Υγίνος της Κόρδοβας, επίσκοπος του 4ου αιώνα
καθώς και σε
* Υγίνος (ρήγμα), επιφανειακό χαρακτηριστικό (ρήγμα) της επιφάνειας της Σελήνης
* Υγίνος (κρατήρας), μικρός κρατήρας στην επιφάνεια της Σελήνης
Καρατσαΐτες

thumb|250px|Καρατσαΐτες αρχηγοί φατριών, από φωτογραφία του 19ου αιώνα
Οι **Καρατσαΐτες** είναι τουρανικό φύλο του βορείου Καυκάσου. Ομιλούν την ομώνυμη γλώσσα που είναι διάλεκτος της Καρατσαϊκής-Μπαλκαρικής (μία από τις δυτικές τουρκικές γλώσσες). Θρησκευτικά είναι σουνίτες μουσουλμάνοι. Ο συνολικός αριθμός τους υπολογίζεται στους 300.000, με τους περισσότερους να ζουν στη Ρωσική Ομοσπονδία (192.182 - απογραφή 2002 ), κυρίως στο Καρατσάγεβο-Κιρκασία. Αρκετοί ζουν επίσης στο Καζακστάν και την Τουρκία.

## Ιστορία
Οι Καρατσαΐτες είναι απόγονοι (όχι οι μοναδικοί) των Αλανών, ενός ιρανικού φύλου που ζούσε στην περιοχή του Καυκάσου από τα αρχαία χρόνια και κατά τον Μεσαίωνα είχε συγκροτήσει το Βασίλειο της Αλανίας, το οποίο μας είναι γνωστό από βυζαντινές πηγές. Τον 14ο αιώνα, η Αλανία καταλύθηκε από τον τουρκομογγόλο Ταμερλάνο, με αποτέλεσμα τον εκτουρκισμό του πληθυσμού και τον προσηλυτισμό τους στο Ισλάμ.

Η ένταξη των Καρατσαϊτών στη Ρωσία έγινε το 1828 χωρίς τη θέλησή τους. Αυτό είχε ως συνέπεια να ξεκινήσει μία μακρά περίοδος εξεγέρσεων, από κοινού με άλλα μη σλαβικά φύλα του Καυκάσου, που κράτησε τρεις δεκαετίες, μέχρι να επιβληθεί οριστικά ο ρωσικός έλεγχος στην περιοχή (1860). Τα αντιρωσικά συναισθήματα παρέμειναν ισχυρά και δεν αμβλύνθηκαν ούτε μετά την Οκτωβριανή Επανάσταση, μολονότι η σοβιετική κυβέρνηση τους παραχώρησε εκτεταμένη αυτονομία. Έτσι το 1942, όταν τα χιτλερικά στρατεύματα κατέλαβαν τον Καύκασο, οι Καρατσαΐτες υποδέχθηκαν τους Γερμανούς ως ελευθερωτές και έσπευσαν να ενταχθούν στα δωσιλογικά σώματα. Όμως τον επόμενο χρόνο ο Κόκκινος Στρατός ανακατέλαβε την περιοχή, με αποτέλεσμα 80.000 άτομα (κυρίως γυναικόπαιδα και υπερήλικες, αφού οι άνδρες πολεμούσαν στο πλευρό των Γερμανών) να εκτοπισθούν στο Καζακστάν και την Κιργιζία. Η επιστροφή τους επετράπη 14 χρόνια αργότερα, το 1957.

## Εξωτερικοί σύνδεσμοι
* 

Κατηγορία:Πληθυσμιακές ομάδες στη Ρωσία
Κατηγορία:Πληθυσμιακές ομάδες στην Τουρκία
Κατηγορία:Ισλάμ στη Ρωσία
Κατηγορία:Τουρκικά φύλα
Κατηγορία:Κοινωνία του Καζακστάν
Ίδας

Το όνομα **Ίδας** έφεραν δύο ή τρία πρόσωπα (ήρωες) στην ελληνική μυθολογία. Επίσης, αποτέλεσε και λογοτεχνικό ψευδώνυμο:

*Ίδας ο Αιτωλικός
*Ίδας ο Αιγυπτιάδης
*Ίδας ήταν το λογοτεχνικό ψευδώνυμο του Ίωνα Δραγούμη όταν έγραφε στο περιοδικό Νουμάς

Κατηγορία:Αποσαφηνίσεις ονομάτων
Ζαντίγκ ή Το πεπρωμένο

Το **Ζαντίγκ ή Το πεπρωμένο** *(Zadig ou La Destinée)* είναι μια φιλοσοφικό μυθιστόρημα του Βολταίρου  πρωτοεκδομένο το 1747 με το όνομα Memnon. Έπειτα, επανεκδόθηκε το 1748 με τον σημερινό του τίτλο επεκταμμένο κατά μερικά κεφάλαια.
Το έργο αυτό μας εξιστορεί τις περιπέτειες ενός φιλόσοφου στην αρχαία Βαβυλώνα. Ο Βολταίρος δεν επιχειρεί καμία ιστορική ακρίβεια, και μερικά από τα προβλήματα που αντιμετωπίζει ο Ζαντίγκ είναι έξυπνα καλυμμένες αναφορές σε κοινωνικά και πολιτικά προβλήματα της εποχής του συγγραφέα.

Κατηγορία:Έργα του Βολταίρου
Κατηγορία:Γαλλικά μυθιστορήματα
Κατηγορία:Διαφωτισμός
Κατηγορία:Φιλοσοφικά μυθιστορήματα
Ιεροβοάμ

Το όνομα **Ιεροβοάμ**, το οποίο πιθανώς σημαίνει «ο Λαός θα Αγωνιστεί» ή «ο Λαός Αυξάνει», φέρουν δύο βασιλιάδες του Ισραήλ, για τη δράση τον οποίων γίνεται μνεία στις Εβραϊκές Γραφές (Παλαιά Διαθήκη). Αυτοί είναι οι:

*Ιεροβοάμ Α΄, ο πρώτος βασιλιάς του δεκάφυλου ισραηλιτικού βασιλείου, και
*Ιεροβοάμ Β΄, 14ος βασιλιάς του δεκάφυλου βασιλείου του Ισραήλ

Κατηγορία:Αποσαφηνίσεις ονομάτων
Κλοντ Λελούς

Ο **Κλωντ Λελούς** (γαλλικά: *Claude Lelouch*, 30 Οκτωβρίου 1937) είναι Γάλλος σκηνοθέτης, σεναριογράφος, κινηματογραφιστής, ηθοποιός και παραγωγός κινηματογραφικών ταινιών.

Γεννημένος στο Παρίσι, ο Λελούς κέρδισε για την ταινία του *[[Ένας άντρας και μια γυναίκα]]* το Χρυσό Φοίνικα στο Φεστιβάλ των Καννών του 1966 , καθώς και δύο Όσκαρ (μεταξύ των οποίων και αυτό της "Καλύτερης Ξένης Ταινίας"). Το δραματικό και επικό μιούζικαλ *[[Les Uns et les Autres]]* (1981) θεωρείται από πολλούς το αριστούργημα του.

Είναι γνωστός για την υπέρμετρη χρήση αυτοσχεδιασμού στους διαλόγους των ταινιών του.

## Φιλμογραφία
* *Le Propre de l'homme* (1960)
* *La Femme spectacle* (1963)
* *Une fille et des fusils* (1964)
* *Les Grands Moments* (1965)
* *Pour un Maillot Jaune* (1965)
* *[[Ένας Άντρας Μια Γυναίκα (ταινία)|Un homme et une femme]]* (1966)
* *Vivre pour vivre* (1967)
* *La Vie, l'amour, la mort* (1968)
* *13 jours en France* (1968)
* *Un Homme qui me plaît* (1969)
* *Le Voyou* (1970)
* *Smic, Smac, Smoc* (1971)
* *[[L'aventure c'est l'aventure]]* (1972)
* *La Bonne Année* (1973)
* *Mariage* (1974)
* *Toute une vie* (1974)
* *Le Bon et les méchants* (1975)
* *Le Chat et la souris* (1975)
* *C'était un rendez-vous* (1976)
* *Si c'était à refaire* (1976)
* *Un autre homme, une autre chance* (1977)
* *Robert et Robert* (1978)
* *À nous deux* (1979)
* *[[Les Uns et les Autres]]* (1980)
* *Edith et Marcel* (1982)
* *[[Viva la vie]]* (1983)
* *Partir, revenir* (1984)
* *Attention bandits* (1986)
* *[[Ένας άντρας και μια γυναίκα: 20 χρόνια μετά]]* (1986)
* *Itinéraire d'un enfant gâté* (1988)
* *Il y a des jours... et des lunes* (1989)
* *La Belle Histoire* (1992)
* *Tout ça... pour ça !* (1992)
* *Les Misérables* (1995)
* *Lumière et compagnie* (1995)
* *Hommes, femmes, mode d'emploi* (1996)
* *Hasards ou coïncidences* (1997)
* *Une pour toutes* (1999)
* *And now... Ladies and Gentlemen* (2001)
* *Les Parisiens* (2004)
* *Le bonheur c'est encore mieux que la vie* (2005)

## Παραπομπές

## Εξωτερικοί σύνδεσμοι
*
* Ο Κλωντ Λελούς στo Εcran-Noir 

Κατηγορία:Γάλλοι σεναριογράφοι
Κατηγορία:Γάλλοι σκηνοθέτες
Δώσε μου το Χέρι σου

Το **Δώσε μου το xέρι σου** (γαλλικά: **Prête-moi ta main**) είναι ρομαντική κωμωδία Γαλλικής παραγωγής του 2006, σε σκηνοθεσία Ερίκ Λαρτιγκό και βασισμένη σε μια ιδέα του Αλέν Σαμπά. Στην ταινία πρωταγωνιστούν οι: Σαρλότ Γκενσμπούρ, Αλέν Σαμπά και Μπερναντέτ Λαφόντ.

## Περίληψη

Ο Λουί (Αλέν Σαμπά) είναι ένας 43χρονος ευτυχισμένος και παραχαϊδεμένος εργένης, με επιτυχημένη καριέρα και άνετη ζωή. Η οικογένεια του προσπαθεί με κάθε τρόπο να τον παντρέψει και του δίνουν διορία ένα χρόνο. Το πρόβλημα είναι πως ο Λουί δεν θέλει κάποια σοβαρή σχέση από όταν η οικογένεια του στάθηκε εμπόδιο στον πρώτο αληθινό του έρωτα. Αφού απορρίπτει όλα τα "προξενιά" που του γίνονται συλλαμβάνει ένα πονηρό σχέδιο, να παρουσιάσει την αδελφή μιας φίλης του, Έμα (Σαρλότ Γκέινσμπουργκ) ως σοβαρή σχέση και υποψήφια νύφη. Πιστεύει ότι έτσι θα απαλλαγεί από τις παρεμβάσεις των δικών του, αλλά τα πράγματα δεν πάνε ακριβώς σύμφωνα με το σχέδιο....

## Εμπορική απήχηση
Η ταινία βγήκε στις Γαλλικές αίθουσες την 1 Νοεμβρίου του 2006 και κατέκτησε κατευθείαν την κορυφή των εισπράξεων με περισσότερα από 1 εκατομμύριο εισιτήρια. Στις 19 Δεκεμβρίου την ταινία είχαν παρακολουθήσει πάνω από 3 εκατομμύρια θεατές, κατατάσσοντας την έτσι στις πιο επιτυχημένες ταινίες του 2006 για τη Γαλλία. Η ταινία πήρε εξαιρετικά καλές κριτικές και από πολλούς χαρακτηρίστηκε σαν η "κωμωδία της χρονιάς".

## Εξωτερικοί σύνδεσμοι
* Επίσημη Ιστοσελίδα (στα Γαλλικά)

*

Κατηγορία:Γαλλικές ταινίες της δεκαετίας 2000
Κατηγορία:Ταινίες του 2007
Κατηγορία:Γαλλόφωνες ταινίες
Κατηγορία:Γαλλικές αισθηματικές κωμικές ταινίες
Ιδδώ

Ο **Ιδδώ** είναι Βιβλικό πρόσωπο, που αναφέρεται στη Παλαιά Διαθήκη. 

Ο Ιδδώ αναφέρεται ως ιστορικός και προφήτης, που έδρασε στην εποχή του Ιεροβοάμ Α΄ βασιλιά του Ισραήλ και που μάλιστα τού είχε προφητεύσει τις καταστροφές που θα υφίστατο. Μεταβαίνοντας όμως στο ανάκτορο αυτού για δεύτερη φορά, μετά από πρόσκληση του ίδιου του Ιεροβοάμ Α΄, προκειμένου να επαναλάβει προφητείες του, ο Ιδδώ κατασπαράχθηκε στο δρόμο από κάποιο περιφερόμενο λιοντάρι.

Κατηγορία:Πρόσωπα της Παλαιάς Διαθήκης
Κρατικός Αερολιμένας Χίου «Όμηρος»

Ο **Κρατικός Αερολιμένας Χίου «[[Όμηρος]]»** (συντομογραφίες: IATA: **JKH**, ICAO: **LGHI**, ΥΠΑ: **ΚΑΧΙΟ**) βρίσκεται 4 χιλιόμετρα από το κέντρο της πόλης της Χίου στην νότια της πλευρά. 

Ιδρύθηκε τον Αύγουστο του 1969 και η πρώτη πτήση που υποδέχθηκε ήταν η πτήση 560 της Ολυμπιακής Αεροπορίας από την Αθήνα.

Ο τερματικός σταθμός του αερολιμένα έχει επιφάνεια 800 τ.μ. ενώ ο διάδρομος προσγείωσης έχει μήκος 1.500 μ. και πλάτος 30 μ. Στον αερολιμένα Χίου λειτουργούν δύο Ραδιοβοηθήματα στην περιοχή του αεροδρομίου και ένα ραδιοβοήθημα στην περιοχή Μεστών. 

Το 2003 απαλλοτριώθηκε έκταση 39.000 τ.μ. νότια του αερολιμένα και δημιουργήθηκε ζώνης ασφαλείας.

Σήμερα είναι υπό δημοπράτηση τα ακόλουθα έργα:
* Επέκταση διαδρόμου στα 1.850 μέτρα.
* Επέκταση πεδίου ελιγμών. 
* Αύξηση θέσεων στάθμευσης αεροσκαφών σε τρεις (3).
* Κατασκευή νέου πύργου ελέγχου.
* Αύξηση χώρου αεροσταθμού για εξυπηρέτηση αεροπορικής κίνησης. 
* Δημιουργία ζωνών ασφαλείας.

## Αεροπορικές εταιρείες και προορισμοί

## Παραπομπές


Χιου
Αερολιμενας
Ρότζερ Ζελάζνυ

Ο **Ρότζερ Ζελάζνυ** ή (απλοποιημένη γραφή) **Ζελάζνι** (*Roger Zelazny*, 13 Μαΐου 1937 – 14 Ιουνίου 1995) ήταν Αμερικανός συγγραφέας επιστημονικής φαντασίας, γνωστός και με το ψευδώνυμο **Χάρισον Ντένμαρκ** (*Harrison Denmark*).

## Βιογραφικά στοιχεία
Σπούδασε αγγλική γλώσσα στο Πανεπιστήμιο Κολούμπια. Από το 1962 δημοσίευσε το πρώτο του διήγημα με τίτλο «Passion Play» στο περιοδικό *Amazing*, αλλά εργάστηκε για κάποια χρόνια στη Διεύθυνση Κοινωνικής Ασφάλισης της Βαλτιμόρης (1962–1969) μέχρι να αποφασίσει να αφιερωθεί ολοκληρωτικά στη συγγραφή. Έχει τιμηθεί με τα βραβεία Επιστημονικής Φαντασίας Νέμπιουλα της Ένωσης Αμερικανών Συγγραφέων Επιστημονικής Φαντασίας και Χιούγκο του αναγνωστικού κοινού.
## Μεταφρασμένη εργογραφία
**Η καμένη γέφυρα* (*Bridge of Ashes*, 1976, μυθιστόρημα), μετάφραση: Ν. Σπυριδάκη, ΒΙΠΕΡ, 1979
**Ο κυρίαρχος των ονείρων* (*The Dream Master*, 1966· αρχικός τίτλος *He Who Shapes*, νουβέλα), Μετάφραση:  Λίλη Ιωαννίδου, Ars Longa/Nemo, Εκδόσεις Παρά Πέντε, 1990
**Ο κύριος του φωτός* (*Lord of Light*, 1967), μετάφραση: Χρήστος Παπαϊωάννου, Αίολος, 1993 Βραβείο Hugo 1968)
**Ο γυρισμός του δήμιου* (*Home Is the Hangman*, 1975, νουβέλα), μετάφραση: Γιάννης Ανδρέου, σειρά: Τροχιές στην Επιστημονική Φαντασία, #8, Απόπειρα, 1994 (Βραβείο Hugo 1976)
**Επιστροφή στη Γη* (*This Immortal*, 1966· αρχικός τίτλος *…Και λέγε με Κόνραντ*, *…And Call Me Conrad*, 1965, μυθιστόρημα) (Βραβείο Hugo 1966), μετάφραση: Πάνος Κουτρουμπούσης
**1η έκδοση: Έψιλον, Αθήνα (1967)
**2η έκδοση: Οργάσματρο (1970)
**3η έκδοση: Τρίτων (2000), ISBN 9607479173 
**Εννέα πρίγκιπες στο Άμπερ* (*Nine Princes in Amber*, 1970, μυθιστόρημα), μετάφραση: Αποστόλης Ρούντης και Χριστίνα Παπαδοπούλου, Parsec, 2001· το πρώτο βιβλίο της σειράς «Τα χρονικά του Άμπερ» (“The Chronicles of Amber”)
**Τα όπλα του Άβαλον* (*The Guns of Avalon*, 1972, μυθιστόρημα), μετάφραση: Αποστόλης Ρούντης και Χριστίνα Παπαδοπούλου, Parsec, 2001· το δεύτερο βιβλίο της σειράς Τα χρονικά του Άμπερ (The Chronicles of Amber)

### Συλλογικά έργα

**Οι πόρτες του προσώπου του, οι λάμπες του στόματός του* (*The Doors of His Face, The Lamps of His Mouth*, 1965, Βραβείο Νέμπιουλα) στο *Ιστορίες με τέρατα*, Θεματική ανθολογία ΕΦ, τόμος 4, μετάφραση: Γ. Μπαζίνας, Εξάντας, 1978
*«Θεϊκή Τρέλα» στο *Ιστορίες με ταξίδια στο χρόνο, #2*, μετάφραση: Θωμάς Μαστακούρης, Ωρόρα, 1998
*«Ένα μουσειακό κομμάτι» στο *Είναι ανάμεσά μας*, μετάφραση: Γιώργος Μπαλάνος, Locus 7, 2004

## Παραπομπές


## Εξωτερικοί σύνδεσμοι
* Ρότζερ Ζελάζνυ, Βιβλιονέτ

Κατηγορία:Αμερικανοί συγγραφείς επιστημονικής φαντασίας
Κατηγορία:Απόφοιτοι του Πανεπιστημίου Κολούμπια
Κατηγορία:Αμερικανοί μυθιστοριογράφοι
Κατηγορία:Αμερικανοί σεναριογράφοι
Κατηγορία:Αμερικανοί ποιητές
Παλάου Μπλαουγκράνα

Το **Παλάου Μπλαουγκράνα** (καταλανικά: *Palau Blaugrana* ή *Palacio Blaugrano*, ελλ. μτφρ. «μπλε-μοβ παλάτι») είναι κλειστό γυμναστήριο στη Βαρκελώνη της Καταλονίας στην Ισπανία, που ανήκει στην Μπαρτσελόνα. Το κλειστό γυμναστήριο χωρητικότητας 7.585 θεατών φιλοξενεί τα τμήματα καλαθοσφαίρισης, χειροσφαίρισης, ρόλερ χόκεϊ και ποδοσφαίρου σάλας της Μπαρτσελόνα. Το Παλάου Μπλαουγκράνα βρίσκεται ανάμεσα στο Μίνι Εστάντι και το Καμπ Νου.

## Ιστορία
Το γυμναστήριο κατασκευάστηκε το 1971 και είχε αρχικά χωρητικότητα 5.696 θεατών, αλλά η εγκατάσταση αναδιαμορφώθηκε το 1994, για να ταιριάζει με την τρέχουσα χωρητικότητα 7.585. Κατά τη διάρκεια των Ολυμπιακών Αγώνων του 1992, το γυμναστήριο φιλοξένησε διάφορα γεγονότα, μεταξύ των οποίων το ρόλερ χόκεϊ, το ταεκβοντό και το τζούντο. Η κύρια αίθουσα του γυμναστηρίου ανακαινίστηκε το 2016.

## Εικόνες

 050529 Barcelona 132.jpg|Εξωτερική όψη του σταδίου
 Palau Blaugrana 01.jpg|Άποψη του σταδίου


## Παραπομπές


## Εξωτερικοί σύνδεσμοι
*Palau Blaugrana at fcbarcelona.com

Κατηγορία:Γήπεδα καλαθοσφαίρισης στην Ισπανία
Κατηγορία:Αθλητικές εγκαταστάσεις στη Βαρκελώνη
Κατηγορία:Μπαρτσελόνα (καλαθοσφαίριση)
Κατηγορία:Αθλητικές εγκαταστάσεις Θερινών Ολυμπιακών Αγώνων 1992
Κατηγορία:Κλειστά στάδια στην Ισπανία
Ραμπί Ναμάλιου

Ο **Ραμπί Ναμάλιου** (*Sir Rabbie Namaliu*, 3 Απριλίου 1947 - 31 Μαρτίου 2023) ήταν πολιτικός από την Παπούα Νέα Γουινέα, πρωθυπουργός την περίοδο 1988-1992. Υπηρέτησε επίσης σε υπουργικά αξιώματα. Είναι χήρος με 2 γιους.

## Καριέρα
Γεννήθηκε στις 3 Απριλίου 1947. Έχει διατελέσει υπουργός Εξωτερικών το 1982-1984 και 2002-2006, καθώς επίσης και υπουργός Οικονομικών από το 2006 ως το 2007. Υπηρέτησε ως πρωθυπουργός από τις 4 Ιουλίου 1988 ως τις 17 Ιουλίου 1992. Ηττήθηκε στις βουλευτικές εκλογές του 2007 και αντικαταστάθηκε από υπουργός.

Απεβίωσε σε ηλικία 75 ετών στις 31 Μαρτίου 2023.

## Παραπομπές


Κατηγορία:Πρωθυπουργοί της Παπούα Νέας Γουινέας
Αρχιπέλαγος του Μπίσμαρκ

Το **Αρχιπέλαγος του Μπίσμαρκ** ή **Θάλασσα του Μπίσμαρκ** είναι  ομάδα νησιών στην βορειοανατολική ακτή της Γουινέας στον Ειρηνικό ωκεανό. Ονομάστηκαν έτσι προς τιμήν του Γερμανού καγκελάριου Ότο φον Μπίσμαρκ. Το αρχιπέλαγος περιλαμβάνει τα εξής ηφαιστειογενή νησιά: Νησιά Ναυαρχείου (*Admiralty Islands*), Νησιά του Δούκα της Υόρκης (*Duke of York Islands*), Νήσος Μουσάου (*Mussau Islands*), Νέα Βρετανία (*New Britain*), Νέο Ανόβερο (*New Hanover*), Νέα Ιρλανδία (*New Ireland*), Νήσοι Βιτού (*Vitu Islands*). 

Οι πρώτοι έποικοι των νησιών ήταν ιθαγενείς και πιθανότατα έφτασαν πριν 33.000 χρόνια από την Παπούα Νέα Γουινέα. Οι πρώτοι Ευρωπαίοι που επισκέφτηκαν τα νησιά ήταν έμποροι από το Ντουμπρόβνικ της Δημοκρατίας της Ραγκούσας. Ερχόμενοι από τις Φιλιππίνες το 1585-1590 έφτασαν στην βορειοανατολική ακτή του αρχιπελάγους της Νέας Γουινέας και του Μπίσμαρκ (αργότερα, το 1598 στις Νήσους του Σολομώντος και στο Βανουάτου), η αποστολή αυτή είναι καταγεγραμμένη στα αρχεία της πόλης του Ντουμπρόβνικ. Αρχηγός της αποστολής ήταν ο *Vice Bune*, ο οποίος έδωσε στα νησιά ονόματα νησιών της Αδριατικής.

Ο δεύτερος που έφτασε στο αρχιπέλαγος ήταν ο Ολλανδός Γουίλεμ Σχούτεν (Willem Schouten). Το 1616 βρήκε εκεί τους Ραγούσους έμπορους ο οποίοι ήταν και οι μόνοι Ευρωπαίοι μέχρι και τον 18ο αιώνα. Το 1884 το αρχιπέλαγος συμπεριλήφθηκε στο Γερμανικό προτεκτοράτο της Νέας Γουινέας , στον Α΄ Παγκόσμιο Πόλεμο τα κατέλαβε η Αυστραλία ,στον Β΄ Παγκόσμιο Πόλεμο κατελήφθησαν από την Ιαπωνία για να περάσουν ξανά στην κυριαρχία της Αυστραλίας μέχρι το 1975 που έγινε ανεξάρτητη η Παπούα Νέα Γουινέα.

## Βιβλιογραφία
* Firth, Stewart (1983). *New Guinea Under the Germans*. Carlton, Australia: Melbourne University Press. ISBN 0-522-84220-8.
* Howe, K. R., Robert C. Kiste, Brij V. Lal, eds. (1994). *Tides of History: The Pacific Islands in the Twentieth Century*. Honolulu: University of Hawaii Press. ISBN 0-8248-1597-1.
* King, David *et al.* (1982). *Papua New Guinea Atlas: A Nation in Transition*. Bathurst, Australia: R. Brown and the University of Papua New Guinea. ISBN 0-909197-14-8.
* Moore, Clive (2003). *New Guinea: Crossing Boundaries and History*. Honolulu: University of Hawaii Press. ISBN 0-8248-2485-7.
* Ryan, Peter, ed. (1972). *Encyclopedia of Papua New Guinea*. 3 volumes; Vol I: A - K, maps, black and white illustrations, xv + 588pp. Vol II: l - Z, maps, black and white illustrations, 589-1231pp. Vol III: Index, folding colour map in rear pocket, map, colour illustration, v + 83pp. Carlton, Australia: Melbourne University Press. ISBN 978-0-522-84025-4.

## Εξωτερικοί σύνδεσμοι
* 

Κατηγορία:Γεωγραφία της Παπούα Νέας Γουινέας
Βισμαρκ
Μπισμαρκ
Μπισμαρκ
Ιερεμίας

Με το όνομα **Ιερεμίας** φέρονται ένας Προφήτης στη Παλαιά Διαθήκη, τέσσερις Οικουμενικοί Πατριάρχες, ο Επίσκοπος της Βρεσθένης και ένας λόγιος Αρχιμανδρίτης στην Ιερά Μονή του Σινά, που είναι οι ακολουθοι: 

* Ο Ιερεμίας (προφήτης)
* Ο Πατριάρχης Ιερεμίας Α΄
* Ο Πατριάρχης Ιερεμίας Β΄ Τρανός
* Ο Πατριάρχης Ιερεμίας Γ΄
* Ο Πατριάρχης Ιερεμίας Δ΄
* Ο Επίσκοπος Ιερεμίας Βρεσθένης 
* Ο Αρχιμανδρίτης Ιερεμίας του Σινά και
* Το Βιβλίο Ιερεμίας της Παλαιάς Διαθήκης.
Επίσης με το όνομα **Ιερεμίας** ή Ιερεμιάς αναφέρεται και σχετική θρηνολογία.

Κατηγορία:Αποσαφηνίσεις ονομάτων
Νησιά του Δούκα της Υόρκης

thumb|right|400px|Δορυφορική φωτογραφία των νησιών.
Τα **Νησιά του Δούκα της Υόρκης** είναι μια ομάδα νησιών στο Αρχιπέλαγος του Βίσμαρκ στην Παπούα Νέα Γουινέα. Βρίσκονται μεταξύ των νησιών Νέα Βρετανία και Νέα Ιρλανδία. Το μεγαλύτερο νησί της ομάδας είναι το *δούκας του νησιού της Υόρκης* ενώ περιλαμβάνονται και τα νησιά Makada, Kabakon, Kerawara, Ulu, και Mioko. Τα νησιά του δούκα της Υόρκης ονομάστηκαν προς τιμή του Δούκα της Υόρκης στην Αγγλία. Τα νησιά είναι στο επίπεδο της θάλασσας και απειλούνται από κατακλυσμό λόγω της ανόδου της στάθμης της θάλασσας που προκαλείται από το φαινόμενο του θερμοκηπίου. Στις 28 Νοεμβρίου του 2000 ανακοινώθηκε ότι χιλιάδες κάτοικοι απομακρύνθηκαν από τα νησιά και εγκαταστάθηκαν ξανά στο νησί Νέα Βρετανία.

## Παραπομπές


Δ
Μεκέρε Μοράουτα

Ο Σερ **Μεκέρε Μοράουτα** (*Mekere Morauta*, 12 Ιουνίου 1946 - 19 Δεκεμβρίου 2020) ήταν πολιτικός από την Παπούα Νέα Γουινέα, πρωθυπουργός την περίοδο 1999-2002. Γεννήθηκε το 1946 στο *Kukipi* και σπούδασε οικονομολόγος, από το 1983 εως το 1996 ήταν διευθυντής σε τράπεζα. Το 1996 εκλέχτηκε πρώτη φορά για το εθνικό κοινοβούλιο. Είναι μέλος της αποκαλούμενης ομάδας των τεσσάρων που διαδραμάτισαν σημαντικό ρόλο στην οργάνωση των δημοσίων υπηρεσιών μετά την ανεξαρτησία της χώρας το 1975. Στις εκλογές του 2007 επανεξελέγη βουλευτής. Υποστήριξε τον Τζούλιους Χαν για το αξίωμα του πρωθυπουργού μετά τις εκλογές όμως ο Μάικλ Σομάρε επανεξελέγη πρωθυπουργός από το κοινοβούλιο στις 13 Αυγούστου. Λίγες μέρες μετά, ο Μοράουτα ανέλαβε αρχηγός της Αντιπολίτευσης.

## Παραπομπές


Κατηγορία:Πρωθυπουργοί της Παπούα Νέας Γουινέας
Μάριο Μπάβα

Ο **Μάριο Μπάβα** (ιταλικά: *Mario Bava*, 31 Ιουλίου 1914 - 25 Απριλίου 1980) ήταν Ιταλός σκηνοθέτης και κινηματογραφιστής. Έμεινε στη μνήμη μας σαν ένα από τα μεγαλύτερα ονόματα της χρυσής εποχής των Ιταλικών ταινιών τρόμου.

## Βιογραφία
Ο Μάριο Μπάβα γεννήθηκε στο Σαν Ρέμο της Λιγουρίας.

Το 1960 σκηνοθέτησε ένα από τα πρώτα Ιταλικά φιλμ γοτθικού τρόμου της δεκαετίας του '60, το *[[La Maschera del Demonio]]* (γνωστό και με τον τίτλο *Black Sunday*), ταινία που έκανε σταρ τη μετέπειτα βασίλισσα των ταινιών τρόμου, Μπάρμπαρα Στιλ. Όντας ζωγράφος προσπάθησε και κατάφερε να εφαρμόσει βασικές αρχές τις ζωγραφικής στις ταινίες του. Η χρήση του φωτός και του σκοταδιού στις ασπρόμαυρες ταινίες του θεωρείται υποδειγματική, όπως άλλωστε και η χρήση του χρώματος σε ταινίες όπως τα *[[I Tre Volti della Paura]] * (γνωστό και με τον τίτλο *Black Sabbath*) (1963) και *[[La Frusta e il Corpo]]* (1963).

Η δουλειά του άσκησε μεγάλη επιρροή σε σύγχρονους και μεταγενέστερους συναδέλφους του: Υπήρξε ο σκηνοθέτης της πρώτης ταινίας τζιάλο (*[[La Ragazza che Sapeva Troppo]]* - 1963) ενώ η ταινία του *[[Terrore nello Spazio]]* (1965) αποτέλεσε κυρίαρχη πηγή έμπνευσης για το *[[Alien]]* (1979) του Ρίντλεϊ Σκοτ. Το *[[Diabolik]]* (1968) ύπηρξε μια από τις πρώτες μεταφορές κόμικ στον κινηματογράφο και το *[[Reazione a Catena]]* (γνωστό και σαν *Twitch of the Death Nerve* - 1971) θεωρείται ως ένα από τα πρώτα σλάσερ.

Ο Μάριο Μπάβα απέκτησε ένα γιο, τον Λαμπέρτο Μπάβα, ο οποίος είναι επίσης σκηνοθέτης.

## Φιλμογραφία (σαν σκηνοθέτης)
* *[[I Vampiri]]*, 1957
* *[[Caltiki - Il Mostro Immortale]]*, 1959
* *[[La Maschera del Demonio]]*, 1960
* *[[Esther and the King]]*, 1960
* *[[Le Meraviglie di Aladino]]*, 1960
* *[[Ercole al Centro della Terra]]*, 1961
* *[[Gli Invasori]]*, 1961
* *[[La Ragazza che Sapeva Troppo]]*, 1963
* *[[I Tre Volti della Paura]]*, 1963
* *[[La Frusta e il Corpo]]*, 1963
* *[[Sei Donne per l'Assassino]]*, 1964
* *[[The Road to Fort Alamo]]*, 1964
* *[[Terrore nello Spazio]]*, 1965
* *[[Savage Gringo]]*, 1966
* *[[Operazione Paura]]*, 1966
* *[[I Coltelli del Vendicatore]]*, 1966
* *[[Dr. Goldfoot and the Girl Bombs]]*, 1966
* *[[Diabolik]]*, 1968
* *[[Roy Colt e Winchester Jack]]*, 1970
* *[[5 Bambole per la Luna d'Agosto]]*, 1970
* *[[Il Rosso Segno della Follia]]*, 1970
* *[[Reazione a Catena]]*, 1971
* *[[Baron Blood]]*, 1972
* *[[Quante Volte... Quella Notte]]*, 1972
* *[[La Casa dell' Esorcismo]]*, 1973
* *[[Cani Arrabbiati]]*, 1974
* *[[Shock]]*, 1977

## Παραπομπές


## Εξωτερικοί σύνδεσμοι

* O Mάριο Μπάβα στην IMDb
* O Mάριο Μπάβα στο B-Movies.gr
* Βιογραφία
* Είκονες και Σύντομη βιογραφία
* Σχετικά με τις ταινίες του

Κατηγορία:Ιταλοί κινηματογραφιστές
Κατηγορία:Ιταλοί σκηνοθέτες κινηματογράφου
Κατηγορία:Ιταλοί σεναριογράφοι
Κατηγορία:Ιταλοί παραγωγοί ταινιών
Ιεροβοάμ Β΄

Ο **Ιεροβοάμ Β΄**  υπήρξε Βιβλικός Βασιλιάς των Εβραίων που αναφέρεται στη Παλαιά Διαθήκη.

Ο Ιεροβοάμ Β΄ (825 π.Χ. - 784 π.Χ.), θεωρείται από τους πλέον επιφανείς Βασιλείς του Ισραήλ. Ήταν διάδοχος του Βασιλέως Ιωά του Ισραήλ. Υπήρξε υποστηρικτής της ειδωλολατρίας αλλά και ικανός στρατηγός. Παρά ταύτα οι Προφήτες επιτέθηκαν στη κοινωνική αδικία και την κενή τυπολατρία κατά τη βασιλεία του.

**Β΄ Βασιλέων κεφ. 14:23 - 29*
**Αμώς κεφ. 7*

## Παραπομπές


Κατηγορία:Πρόσωπα της Παλαιάς Διαθήκης
Ιεροβοάμ Α΄

thumb|1000px|Ο Ιεροβοάμ Α΄
Ο **Ιεροβοάμ Α΄**, κατά τα λεγόμενα της Χριστιανικής Παλαιάς Διαθήκης αλλά και της Εβραϊκής Βίβλου (Τανάκ) υπήρξε βασιλιάς του Βασιλείου του Ισραήλ μετά απο την διάσπαση της Ηνωμένης Μοναρχίας (Βασίλειο του Ισραήλ και Βασίλειο του Ιούδα).

## Βιβλική Αναφορά
Προερχόταν από τη φυλή του Εφραίμ και ήταν ο πρώτος Βασιλιάς του κράτους των Ισραηλιτών από την απόσχισή του, που συνέβη μετά τον θάνατο του Σολομώντα το 976 π.Χ.. Όταν ακόμα ζούσε ο βασιλιάς Σολομών, ο Ιεροβοάμ συνωμότησε εναντίον του, αλλά όταν η συνωμοσία αποκαλύφθηκε, κατέφυγε στην Αίγυπτο. Μετά δε το θάνατο του Σολομώντα ακολούθησε γενική εξέγερση του λαού εναντίον του νομίμου διαδόχου Ροβοάμ.

Τότε από τις 12 φυλές αποσχίσθηκαν οι 10, δηλαδή όλες εκτός της φυλής του Ιούδα και της φυλής του Βενιαμίν. Από την απόσχιση εκείνη δημιουργήθηκαν δύο Βασίλεια, εχθρικά μεταξύ τους, εκείνο του Ισραήλ (των αποστατών) και το Βασίλειο του Ιούδα. Στο νεοπαγές εκείνο κράτος του Ισραήλ ανήλθε στο θρόνο ο Ιεροβοάμ ο Α΄ που αμέσως επανέφερε την ειδωλολατρία στο λαό του Ισραήλ με ανέγερση βωμού προκειμένου ν΄ ανταγωνιστεί την Ιερουσαλήμ.

## Βιβλιογραφία
**Α΄ Βασιλέων κεφ. 11:26 - 14:20*.

## Παραπομπές


Κατηγορία:Πρόσωπα της Παλαιάς Διαθήκης
Κατηγορία:Βασιλείς του αρχαίου Ισραήλ
Ιερόθεος Αντιοχείας

Ο Πατριάρχης **Ιερόθεος Αντιοχείας** γεννήθηκε το 1800. Χειροτονήθηκε διάκονος το 1823 στα Ιεροσόλυμα και Πρεσβύτερος το 1828.
## Βιογραφία
Το 1833 ανέλαβε Αρχιεπίσκοπος Θαβορίου. Τότε στάλθηκε στη Ρωσία προκειμένου με εράνους να καταφέρει να εξοφλήσει υπέρογκα χρέη της Αγιοταφικής Αδελφότητας. Επιτυγχάνοντας στην αποστολή του αυτή επέστρεψε στα Ιεροσόλυμα το 1839. Το 1850 εξελέγη Πατριάρχης Αντιοχείας όπου και παρέμεινε για 35 χρόνια μέχρι του θανάτου του. Πέθανε στη Δαμασκό το 1885 σε ηλικία 85 ετών.

Στη Συρία ο Πατριάρχης Ιερόθεος κατάφερε να συγκρατήσει του Άραβες Ορθόδοξους Χριστιανούς αφοσιωμένους στην εκεί ελληνική ιεραρχία.

Κατηγορία:Πατριάρχες Αντιοχείας
Ουμπέρτο Λέντσι

Ο **Ουμπέρτο Λένζι** (ιταλ. *Umberto Lenzi*, 6 Αυγούστου 1931 - 19 Οκτωβρίου 2017) ήταν Ιταλός σκηνοθέτης με σταδιοδρομία κυρίως σε φθηνά αστυνομικά φιλμ.

Γεννήθηκε στις 6 Αυγούστου του 1931 στη Μάσα Μαριτίμα, στα νότια της Τοσκάνης, στην Ιταλία. Σκηνοθέτησε μια από τις πιο αμφιλεγόμενες ταινίες όλων των εποχών, το θρυλικό "exploitation" *[[Cannibal Ferox]]* (1981) καθώς και την κινηματογραφική μεταφορά του διάσημου Ιταλικού κόμικ *[[Kriminal]]* (1966). Πέθανε στις 19 Οκτωβρίου 2017 στη Ρώμη.

## Φιλμογραφία
* Μια Ιταλίδα στην Ελλάδα (1958), Ελληνική ταινία. Συμμετείχε και στην συγγραφή του σεναρίου. Αν και  είναι η πρώτη του δουλειά ως σκηνοθέτης δεν αναφέρεται πουθενά.
**[[Caterina di Russia]]* (1962)
* *[[Duello nella Sila]]* (1962)
* *[[L'invincibile cavaliere mascherato]]* (1962)
* *[[Sandokan, la tigre di Mompracem]]* (1963)
* *[[I pirati della Malesia]]* (1964)
* *[[Superseven chiama Cairo]]* (1965)
* *[[Kriminal]]* (1966)
* *[[Attentato ai tre grandi]]* (1967)
* *[[Così dolce... così perversa]]* (1969)
* *[[Orgasmo]]* (1969)
* *Un posto ideale per uccidere* (1971)
* *Il Paese del sesso selvaggio* (1972)
* *[[Il coltello di ghiaccio]]* (1972)
* *[[Milano odia la polizia non può sparare]]* (1974)
* *[[Gatti rossi in un labirinto di vetro]]* (1975)
* *[[Il Giustiziere sfida la città]]* (1975)
* *[[Roma a mano armata]]* (1976)
* *[[Napoli violenta]]* (1976)
* *[[Il trucido e lo sbirro]]* (1976)
* *[[La banda del Gobbo]]* (1977)
* *[[Il grande attacco]]* (1978)
* *[[Contro 4 bandiere]]* (1979)
* *[[Incubo sulla città contaminata]]* (1980)
* *[[Mangiati vivi]]* (1980)
* *[[Cannibal Ferox]]* (1981)
* *[[La guerra del ferro - Ironmaster]]* (1982)
* *[[La casa 3 - Ghosthouse]]* (1988)
* *[[Demoni 3]]* (1991)

## Παραπομπές

## Εξωτερικοί σύνδεσμοι
* 
* O Oυμπέρτο Λέντσι στο B-Movies.gr

Κατηγορία:Ιταλοί σεναριογράφοι
Κατηγορία:Ιταλοί παραγωγοί ταινιών
Κατηγορία:Ιταλοί σκηνοθέτες κινηματογράφου
Ιεράπολη

Το όνομα **Ιεράπολη** ή **Ιεράπολις** μπορεί να αναφέρεται σε κάποια από τις πόλεις:

*Ιεράπολη Συρίας ή Ιεράπολη (Κυρρηστική)
*Ιεράπολη Φρυγίας
*Ιεράπολη Κιλικίας
Ιεράπολη Κιλικίας

thumb|right|205px|Ιερά οδός
thumb|right|205px|Το αρχαίο θέατρο
Η **Ιεράπολη Κιλικίας** ήταν ξακουστή ελληνική πόλη στη Μικρά Ασία στην περιοχή της Κιλικίας ή Καππαδοκίας. Ονομαζόταν και **Καστάβαλα**. Βρισκόταν κοντά στις πηγές του ποταμου Πυράμου, του σημερινού Τζιχάν. Ήταν ονομαστή στην αρχαιότητα από τον Ναό της «Αρτέμιδας της Περσαίας» που είχε ανεγερθεί στη πόλη αυτή.

## Εξωτερικοί σύνδεσμοι
* 

Κατηγορία:Ελληνιστική περίοδος
Κατηγορία:Αρχαίες πόλεις της Κιλικίας